## Pravilnik o mjerilima za korištenje prihoda proračunskih korisnika ostvarenih na tržištu od obavljanja osnovne i ostale djelatnosti

### NN 146/1998 (10.11.1998.), Pravilnik o mjerilima za korištenje prihoda proračunskih korisnika ostvarenih na tržištu od obavljanja osnovne i ostale djelatnosti

# MINISTARSTVO FINANCIJA

Na temelju članka 54. stavak 2., a u svezi sa člankom 9. stavkom 2.
Zakona o proračunu ("Narodne novine", broj 92/94.), ministar financija
donosi

## PRAVILNIK

### O MJERILIMA ZA KORIŠTENJE PRIHODA PRORAČUNSKIH KORISNIKA OSTVARENIH NA TRŽIŠTU OD OBAVLJANJA OSNOVNE I OSTALE DJELATNOSTI

I. OPĆE ODREDBE

Članak 1.

(1) Pravilnikom o mjerilima za korištenje prihoda proračunskih korisnika
ostvarenih na tržištu od obavljanja osnovne i ostale djelatnosti (u daljnjem
tekstu: Pravilnik) uređuju se prihodi koje proračunski korisnici ostvaruju
na tržištu, način njihova korištenja i ostalo s tim u svezi.

(2) Pravilnikom se ne uređuje što se smatra proračunskim korisnikom,
jer je to propisano člankom 2. Zakona o proračunu ("Narodne novine", br.
92/94.).

Članak 2.

Izrazi koji se koriste u ovome Pravilniku imaju sljedeća značenja:

(a) vlastita djelatnost jest djelatnost koja obuhvaća sve poslove osnovnih
i ostalih djelatnosti proračunskih korisnika, obavljanjem kojih oni ostvaruju
prihode na tržištu, a ne financiraju se iz državnog proračuna ili proračuna
jedinica lokalne samouprave i uprave,

(b) osnovni poslovi vlastite djelatnosti jesu poslovi unutar osnovne
djelatnosti, za koju je ustrojen proračunski korisnik,

(c) ostali poslovi vlastite djelatnosti jesu poslovi ostalih djelatnosti
koje proračunski korisnik obavlja izvan okvira osnovne djelatnosti,

(d) vlastiti prihodi jesu prihodi koje proračunski korisnik ostvari
obavljanjem poslova vlastite djelatnosti,

(e) resursi su sirovine i materijali, zemljišta, građevni objekti, namještaj
i oprema, prijevozna sredstva, tvornička postrojenja i strojevi, ljudi
te ostala materijalna i nematerijalna imovina,

(f) nadležnim ministarstvom smatra se ministarstvo, tijelo državne uprave
ili drugo tijelo državne vlasti koje je u državnom proračunu označeno razdjelom.

Članak 3.

(1) Poslovi vlastite djelatnosti ne financiraju se iz državnog proračuna
ili proračuna jedinica lokalne samouprave i uprave.

(2) Poslovi vlastite djelatnosti dijele se na osnovne poslove i ostale
poslove.

Članak 4.

Pod prihodima koje proračunski korisnik ostvaruje na tržištu obavljanjem
poslova vlastite djelatnosti podrazumijevaju se i devizni prihodi.

II. PRIHODI OD OBAVLJANJA OSNOVNIH POSLOVA

Članak 5.

(1) Proračunski korisnik može ostvarivati vlastite prihode od obavljanja
osnovnih poslova vlastite djelatnosti bez suglasnosti nadležnog ministarstva.

(2) Vlastite prihode iz stavka (1) ovoga članka proračunski korisnik
koristi za pokriće izdataka nastalih obavljanjem tih poslova, a ostatak
za tekuće i kapitalne izdatke.

Članak 6.

(1) Iznimno od odredbi članka 5. stavak (1) nadležno ministarstvo može
od svojih proračunskih korisnika zahtijevati da ga izvješćuju o osnovnim
poslovima vlastite djelatnosti te određivati mogu li se proračunski korisnici
baviti tim poslovima i na koji način.

(2) Nadležno ministarstvo može posebnim odlukama ministra urediti korištenje
preostalog dijela vlastitih prihoda iz članka 5. stavak (2) ovoga Pravilnika.

III. POMOĆI I POTPORE GRAĐANIMA

Članak 7.

(1) Proračunski korisnici koji pružaju usluge smještaja i prehrane,
proizvode proizvode te obavljaju slične poslove u svrhu pomoći građanima
i njihova zbrinjavanja ostvarene prihode u potpunosti koriste za pokriće
ukupnih izdataka.

(2) Cijene usluga i proizvoda iz stavka (1) ovoga članka utvrđuju se
isključivo na razini pokrića izdataka poslova.

IV. PRIHODI OD OBAVLJANJA OSTALIH POSLOVA

Članak 8.

(1) Proračunski korisnik može ostvarivati vlastite prihode obavljanjem
ostalih poslova vlastite djelatnosti jedino uz prethodno dobivenu suglasnost
od nadležnog ministarstva.

(2) Nadležno ministarstvo obvezno je kopiju suglasnosti dostaviti Ministarstvu
financija i Državnom uredu za reviziju u roku od 7 dana od dana njezina
davanja.

(3) Ako je proračunski korisnik nadležno ministarstvo, vlastite prihode
iz stavka (1) ovoga članka može ostvarivati jedino uz prethodno dobivenu
suglasnost od Ministarstva financija.

(4) Ministarstvo financija obvezno je kopiju suglasnosti iz stavka (3)
ovoga članka dostaviti Državnom uredu za reviziju u roku od 7 dana od dana
njezina davanja.

Članak 9.

Osnovni preduvjet za dobivanje suglasnosti iz članka 8. ovoga Pravilnika
jest da obavljanje ostalih poslova vlastite djelatnosti ne šteti normalnom
obavljanju djelatnosti za koju je ustrojen proračunski korisnik.

Članak 10.

Radi dobivanja suglasnosti iz članka 8. ovoga Pravilnika, treba podnijeti
zahtjev na Obrascu ZAH-VP, u koji se upisuju:

naziv posla i njegov kratak opis,

cilj i ekonomska i/ili socijalno-ekonomska opravdanost posla koji se
želi obavljati,

pregled resursa koji se namjeravaju koristiti i

plan prihoda i izdataka posla.

Članak 11.

(1) Suglasnost iz članka 8. ovoga Pravilnika može se dati na određeno
ili na neodređeno vrijeme.

(2) Suglasnost iz članka 8. ovoga Pravilnika prestaje vrijediti ako
se posao počne financirati iz državnog proračuna ili proračuna lokalne
samouprave i uprave.

Članak 12.

(1) Vlastitim prihodima ostvarenim obavljanjem ostalih poslova proračunski
korisnik pokriva izdatke nastale obavljanjem tih poslova.

(2) Ako proračunski korisnik za obavljanje ostalih poslova koristi resurse
što ih ima za obavljanje djelatnosti za koju je ustrojen, 40% ostvarenih
prihoda obvezan je uplaćivati u državni proračun u roku od 15 dana od dana
njihove naplate, a ostatak koristi za tekuće i kapitalne izdatke.

(3) Ako proračunski korisnik za obavljanje ostalih poslova ne koristi
materijalne resurse što ih ima za obavljanje djelatnosti za koju je ustrojen,
ostvarene prihode u potpunosti koristi za tekuće i kapitalne izdatke.

Članak 13.

Nadležno ministarstvo može posebnim odlukama ministra urediti korištenje
preostalog dijela ostvarenih vlastitih prihoda iz članka 12. stavci (2)
i (3) ovoga Pravilnika.

Članak 14.

(1) Iznimno od odredaba članka 12. stavak (2), proračunski korisnici
koji pružaju usluge društvene prehrane, proizvode proizvode namijenjene
vlastitim zaposlenicima ili obavljaju slične poslove ostvarene prihode
u potpunosti koriste za pokriće ukupnih izdataka.

(2) Cijene usluga i proizvoda iz stavka (1) ovoga članka utvrđuju se
isključivo na razini pokrića izdataka poslova.

Članak 15.

Ovim Pravilnikom ne uređuju se uvjeti potrebni za obavljanje poslova
iz članka 8. ovoga Pravilnika koji su uređeni drugim propisima. Na njih
se primjenjuju propisi kojima su uređeni.

V. DAROVI, LEGATI, DONACIJE I RAZNI OBLICI POMOĆI

Članak 16.

(1) Proračunski korisnik može primati darove, legate, donacije i razne
oblike pomoći.

(2) Primitci iz stavka (1) ovoga članka utrošit će se u svrhu koju odredi
darodavac, donator ili mecena, a ako namjena nije utvrđena, pripadaju proračunskom
korisniku za unapređivanje djelatnosti za koju je ustrojen.

VI. RAČUNOVODSTVO I FINANCIJSKO IZVJEŠĆIVANJE

Članak 17.

Poslove vlastite djelatnosti proračunski korisnik evidentira prema propisima
kojima je uređeno računovodstvo proračuna.

Članak 18.

Proračunski korisnik obvezan je izrađivati polugodišnja i godišnja izvješća
o prihodima i izdatcima ostvarenim obavljanjem poslova vlastite djelatnosti
i dostavljati ih nadležnome ministarstvu.

Članak 19.

Nadležno ministarstvo obvezno je pregledati izvješća iz članka 18. ovoga
Pravilnika, konsolidirati ih po pojedinim poslovima vlastite djelatnosti
i sastaviti konsolidirano polugodišnje i godišnje izvješće.

Članak 20.

(1) Polugodišnja i godišnja izvješća iz članaka 18. i 19. ovoga Pravilnika
sastavljaju se na Obrascu OBR-VP.

(2) Rokovi dostave polugodišnjih i godišnjih izvješća iz članaka 18.
i 19. ovoga Pravilnika propisani su člancima 17, 18. i 20. Uredbe o računovodstvu
proračuna ("Narodne novine", br. 96/94. i 108/96.).

VII. NADZOR I REVIZIJA

Članak 21.

Nadzor nad stjecanjem i korištenjem vlastitih prihoda obavlja se u skladu
s Pravilnikom o proračunskom nadzoru i unutarnjem nadzoru ("Narodne novine",
br. 92/96.).

Članak 22.

(1) Revizija financijskih izvješća proračunskih korisnika, sastavljenih
prema ovome Pravilniku, te revizija stjecanja i korištenja prihoda od vlastite
djelatnosti obavlja se prema Zakonu o državnoj reviziji ("Narodne novine",
br. 70/93. i 48/95.).

(2) Ako tijekom godine inspektori proračunskog i unutarnjeg nadzora
višekratno primjedbe i preporuke upute proračunskom korisniku u svezi s
poslovanjem na koje se odnosi ovaj Pravilnik, obvezni su o tome izvijestiti
državnu reviziju.

VIII. PRIJELAZNE I ZAVRŠNE ODREDBE

Članak 23.

Od dana primjene ovoga Pravilnika prestaje važiti Pravilnik o mjerama
i načinu korištenja prihoda javnih visokih učilišta i javnih znanstvenoistraživačkih
instituta ostvarenih na tržištu od obavljanja svoje djelatnosti ("Narodne
novine", br. 103/95.).

Članak 24.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1999. godine.

Klasa: 400-06/98-01/23
Urbroj: 513-06/98-09
Zagreb, 22. listopada 1998.

Ministar financija
**mr. Borislav Škegro,** v. r.

**ZAHTJEV ZA DOBIVANJE SUGLASNOSTI
za obavljanje posla iz grupe ostalih poslova vlastite djelatnosti**

*Obrazac: ZAH-VP*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| REPUBLIKE HRVATSKA    NADLEŽNO MINISTARSTVO \_\_\_\_\_\_\_\_\_\_\_\_\_                                                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                        Matični broj:   \_\_\_\_\_\_\_\_\_\_\_\_\_\_\_\_\_\_\_\_\_\_\_           GLAVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                       Šifarska oznaka: \_\_\_\_\_\_\_\_\_\_\_\_\_\_\_\_\_\_\_\_\_     PRORAČUNSKI                                                                                                                                          Broj žiro-računa: \_\_\_\_\_\_\_\_\_\_\_\_\_\_\_\_\_\_\_\_\_     KORISNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | |
| Naziv i kratak opis posla: | |  |  |  | Namjena posla: | |  |  |  |
| Područje: | |  |  |  | Opravdanost   posla: | |  |  |  |
| Podpodručje: | |  |  |  |  |  |  |  |  |
| Nosioc posla: | |  |  |  |  |  |  |  |  |
|  |  |  |  |  |  |  |  |  |  |
| Resursi koji se   planiraju koristiti: | | |  |  | Planirani prihodi: | |  | Planirani izdaci: |  |
| RED.     BR. | VRSTA    RESURSA | KOLIČINA | CIJENA | IZVOR   (državni resurs,   kupnja, najam...) | RED.     BR. | PRIHODI | IZNOS   (u kunama  bez lipa) | IZDACI | IZNOS  (u kunama  bez lipa) |
| 1 | 2 | 3 | 4 | 5 | 1 | 2. | 3 | 1 | 2 |
| 1. |  |  |  |  | 1. |  |  |  |  |
| 2. |  |  |  |  | 2. |  |  |  |  |
| 3. |  |  |  |  | 3. |  |  |  |  |
| 4. |  |  |  |  | 4. |  |  |  |  |
| 5. |  |  |  |  | 5. |  |  |  |  |
| 6. |  |  |  |  | 6. |  |  |  |  |
| 7. |  |  |  |  | 7. |  |  |  |  |
| 8. |  |  |  |  | 8. |  |  |  |  |
| 9. |  |  |  |  | 9. |  |  |  |  |
| 10. |  |  |  |  | 10. |  |  |  |  |
| 11. |  |  |  |  | 11. |  |  |  |  |
| 12. |  |  |  |  | 12. |  |  |  |  |
| 13. |  |  |  |  | 13. |  |  |  |  |
| 14. |  |  |  |  | 14. |  |  |  |  |
|  |  |  |  |  |  |  |  |  |  |
| Osoba za kontaktiranje: \_\_\_\_\_\_\_\_\_\_\_\_\_\_\_\_\_\_\_\_     Telefon: \_\_\_\_\_\_\_\_\_\_\_\_            Suglasnost izdana u \_\_\_\_\_\_\_\_\_\_\_\_\_\_\_\_\_\_\_\_ 19 \_\_\_\_ godine                                                                                                                                       Nadležno ministarstvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   U                                              19          godine                                                           Odgovorna osoba: | | | | | | | | | |

*Obrazac : OBR-VP*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| REPUBLIKE HRVATSKA    NADLEŽNO MINISTARSTVO \_\_\_\_\_\_\_\_\_\_\_\_\_                                                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                        Matični broj:   \_\_\_\_\_\_\_\_\_\_\_\_\_\_\_\_\_\_\_\_\_\_\_           GLAVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                       Šifarska oznaka: \_\_\_\_\_\_\_\_\_\_\_\_\_\_\_\_\_\_\_\_\_     PRORAČUNSKI                                                                                                                                          Broj žiro-računa: \_\_\_\_\_\_\_\_\_\_\_\_\_\_\_\_\_\_\_\_\_     KORISNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                     **IZVJEŠĆE O OSTVARENIM VLASTITIM PRIHODIMA                                                                             za razdoblje** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                                                                                                                                             (u kunama bez lipa) | | | | | | | | | | | |
| **RED.      BR.** | **NAZIV             POSLA** | | | | **PRIHODI** | | | **IZDACI** | | | |
| **UKUPNO** | Doznačeno u      proračun | KORISNIKU         (3-4) | Izdaci od    obavljanja          posla | Tekući | Kapitalni | **UKUPNO   (6+7+8)** |
| 1 | 2 | | | | 3 | 4 | 5 | 6 | 7 | 8 | 9 |
|  | OSNOVNI POSLOVI     VLASTITE     DJELATNOSTI | | | |  |  |  |  |  |  |  |
| 1. |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |
| 8. |  |  |  |  |  |  |  |  |  |  |  |
|  | OSTALI POSLOVI   VLASTITE   DJELATNOSTI | | | |  |  |  |  |  |  |  |
| 1. |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |
| 8. |  |  |  |  |  |  |  |  |  |  |  |
|  | **UKUPNO** |  |  |  |  |  |  |  |  |  |  |
| Osoba za kontaktiranje: \_\_\_\_\_\_\_\_\_\_\_\_\_\_\_\_\_\_\_\_\_\_      Broj telefona:  \_\_\_\_\_\_\_\_\_\_\_\_\_\_\_\_\_\_\_\_                                     Zakonski predstavnik:    U                                              19           godine                                                                             M.P.                     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                                                                                                                                    (ime i prezime) | | | | | | | | | | | |

Pravilnik, NN 146/1998-1809
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)